Πριν χιλιάδες χρόνια, όταν οι πρόγονοί μας κοίταζαν τον νυχτερινό ουρανό,
έβλεπαν παντού μικρά φώτα.
Δεν ήξεραν τι ήταν, αλλά παρατήρησαν κάτι εκπληκτικό γι' αυτά.
Οι κινήσεις τους ήταν προβλέψιμες
κι είχαν ξεκάθαρη επιρροή.
Τις εποχές, τις παλίρροιες, τις συγκομιδές των καρπών.
Φαινόταν λογικό ότι αυτά τα φώτα διαμόρφωναν τα πάντα στις ζωές μας.
Σχεδόν κάθε αρχαίος πολιτισμός του κόσμου εφηύρε την Αστρολογία.
Κι ακόμα αγαπάμε την Αστρολογία.
Οι άνθρωποι ελκύονται από όλα τα είδη μυστικισμού.
Μόνο όμως η Αστρολογία έχει τακτική στήλη σε μεγάλες εφημερίδες.
Στην Ινδία, οι Αστρολόγοι έχουν τακτικές εκπομπές σε μεγάλα κανάλια.
Καρκίνος, το καβούρι:
Προσέχετε, μια σημαντική δουλειά μπορεί να μπει σε αναμονή.
Ιχθύες: Η μέρα σας φαίνεται καλή.
Η τύχη είναι με το μέρος σας.
Η ευοίωνη ώρα για το Μποπάλ είναι 5:26 μέχρι περίπου 7:07.
Στην Ταϊβάν, όπου ο κινεζικός ζωδιακός κύκλος είναι δημοφιλής,
πολλές γυναίκες σχεδιάζουν να γεννήσουν σε τυχερά έτη.
Το 2010 ήταν η χρονιά της τίγρης.
Όχι, τυχερό έτος.
Το 2012 ήταν η χρονιά του δράκου.
Αυτό ήταν τυχερό. ΓΕΝΝΗΣΕΙΣ ΣΤΗΝ ΤΑΪΒΑΝ
Ακόμη κι αν ξέρουμε ότι δεν έχει επιστημονική βάση,
γιατί τόσοι πολλοί άνθρωποι, σε τόσους πολιτισμούς,
ακόμα ψάχνουν για νόημα στα αστέρια;
Πολλοί πιστεύουν ότι οι πλανήτες κι οι αστερισμοί επηρεάζουν τη ζωή.
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Έχουμε μάθει πολλά για το σύμπαν, αλλά αυτή η γνώση είναι μόνο η αρχή.
Πουθενά δεν βρίσκουν οι μυστικιστές τόσο ενθουσιώδες κοινό.
Η ερωτική σου ζωή δεν είναι πολύ ικανοποιητική, έτσι;
Κύριε Πρόεδρε, θα συνεχίσει η Αστρολογία να παίζει ρόλο στη μέρα σας;
Αυτό που προσπαθούν να πουν είναι ότι το σφάλμα, Βρούτε,
δεν είναι στα αστέρια μας,
αλλά στους εαυτούς μας.
ΑΣΤΡΟΛΟΓΙΑ
Σήμερα, στη Δύση, ενδιαφέρον για Αστρολογία κατά βάση σημαίνει
το να διαβάζεις το ωροσκόπιό σου.
Αυτό είναι η προσωπική πρόβλεψη με βάση το ζώδιό σου.
Τα ωροσκόπια είναι σαν εθιστικό ναρκωτικό.
ΤΣΕΪΝΙ ΝΙΚΟΛΑΣ, ΑΣΤΡΟΛΟΓΟΣ
Προφανώς και δεν θα είναι πολύ συγκεκριμένα,
γιατί γράφω ένα ωροσκόπιο για το ένα δωδέκατο του πληθυσμού.
Η ιδέα των 12 ζωδίων ξεκίνησε πάνω από 2.000 χρόνια πριν,
από την αρχαία Βαβυλώνα, το σημερινό Ιράκ.
Παρατήρησαν ότι υπήρχαν χονδρικά 12 νέα φεγγάρια σε ένα έτος.
Έτσι, χώρισαν το μονοπάτι του Ήλιου σε 12 μέρη,
και απόδοσαν έναν αστερισμό στο καθένα.
Η χαρτογράφηση συμβόλων σε άστρα, όπως ένας ταύρος
ή ένας σκορπιός
βοήθησε να τα παρακολουθούν χρόνο με τον χρόνο.
Έτσι επινόησαν το ζώδιό σας.
Αρχικά, ήταν ο αστερισμός, στον οποίο βρισκόταν ο Ήλιος
όταν γεννηθήκατε.
Αλλά το ζώδιό σας με βάση τον Ήλιο ήταν μόνο ένα από τα ζώδιά σας.
Κι είναι χαρτογραφημένο σ' αυτό που οι αστρολόγοι λένε γενέθλιο χάρτη.
Ο γενέθλιος χάρτης είναι στιγμιότυπο του ουρανού
τη στιγμή που αναπνεύσατε για πρώτη φορά.
Να το ζώδιό σας στον Ήλιο, στη Σελήνη και ο ωροσκόπος σας,
που είναι αν ο Ήλιος ανέτελλε ή έδυε όταν γεννιόσασταν.
Ο χάρτης σας χωρίζεται σε 12 οίκους για διαφορετικές περιοχές της ζωής σας.
Και περιλαμβάνουν τη θέση των πλανητών και τις μοίρες μεταξύ τους.
Το ζώδιό σας στον Ήλιο μετρούσε φυσικά.
Αλλά είχε επίσης σημασία αν, για παράδειγμα,
γεννηθήκατε με τον Άρη, τον πλανήτη του πολέμου, στον οίκο του έρωτα.
Χάρτες όπως αυτός είναι αρχαίοι
και χρησιμοποιούνταν για να προβλέψουν τη μοίρα σημαντικών προσώπων
καθ' όλη τη διάρκεια της ιστορίας.
Σε έναν κόσμο που νομίζαμε πως όλα στο σύμπαν ήταν σε τροχιά γύρω μας,
η Αστρονομία χαρτογραφούσε τα αστέρια και τους πλανήτες,
κι η Αστρολογία ερμήνευε την επιρροή τους πάνω μας.
Ήταν πολύ κοινό να συνδυάζονται αυτές οι μελέτες.
ΤΖΟΑΝ ΡΙΤΣΑΡΝΤΣ, ΙΣΤΟΡΙΚΟΣ ΕΠΙΣΤΗΜΗΣ
Πράγματι, δεν υπάρχει λόγος να σκεφτείς ότι διέφεραν σε κάτι.
Ήταν λοιπόν φυσικό, ένας αστρονόμος
να διαδώσει αυτήν την εκδοχή της Αστρολογίας σε όλον τον κόσμο.
Και όχι οποιοσδήποτε Αστρονόμος. Ο Κλαύδιος Πτολεμαίος.
ΚΛΑΥΔΙΟΣ ΠΤΟΛΕΜΑΙΟΣ, 100-170 Μ.Χ.
Ήταν σημαντικό πρόσωπο.
Στην Αίγυπτο του δευτέρου αιώνα μ.Χ.
έγραψε ένα από τα πιο σημαντικά βιβλία Αστρονομίας στην ιστορία,
το πρώτο που χαρτογράφησε με ακρίβεια τις ταχύτητες και την περιστροφή
των πλανητών γύρω από τη Γη.
Που ήταν ο τρόπος που οι άνθρωποι υπολόγισαν τα ημερολόγια...
για τα επόμενα 1.500 χρόνια.
Ήταν πολύ ακριβές. Καταπληκτική δουλειά.
Ο Πτολεμαίος έγραψε κι ένα από τα μεγαλύτερα, σε επιρροή,
αστρολογικά βιβλία όλων των εποχών,
που λέγεται Τετράβιβλος.
Οπωσδήποτε δεν χωρίζει τον κόσμο σε επιστήμη και μη επιστήμη.
Στον κόσμο του Πτολεμαίου, η Αστρολογία είναι κοινή λογική.
Η Τετράβιβλος βοήθησε στην εξάπλωση της ελληνικής Αστρολογίας
στη Μέση Ανατολή και την Ινδία.
Ένα από τα λίγα μέρη που δεν έπιασε ήταν στην Κίνα.
Είχαν ήδη το δικό τους δημοφιλές ζωδιακό σύστημα με βάση το έτος γέννησης.
Κι αυτό το σύστημα υπάρχει εδώ και χιλιάδες χρόνια.
Μέχρι τον 16ο αιώνα...
ΒΑΣΙΛΙΣΣΑ ΕΛΙΣΑΒΕΤ Α' Ο ΑΣΤΡΟΛΟΓΟΣ ΤΗΣ, ΤΖΟΝ ΝΤΙ
οι βασιλείς στην Ευρώπη ανέθεταν σε Αστρολόγους να κάνουν προβλέψεις.
Ο Σαίξπηρ ανέφερε την Αστρολογία σχεδόν σε κάθε ατυχία της μοίρας.
Κι οι λέξεις του είναι ακόμη μαζί μας.
ΑΥΤΕΣ ΟΙ ΕΚΛΕΙΨΕΙΣ ΗΛΙΟΥ ΚΑΙ ΣΕΛΗΝΗΣ ΔΕΝ ΕΙΝΑΙ ΚΑΛΟ ΠΡΟΜΗΝΥΜΑ
Στο Βασιλιά Ληρ, οι εκλείψεις του Ηλίου και της Σελήνης προμηνύουν θάνατο.
Ο Ρωμαίος κι η Ιουλιέτα έχουν κακό άστρο.
ΕΝΑ ΖΕΥΓΑΡΙ ΚΑΚΟΤΥΧΩΝ ΕΡΑΣΤΩΝ ΑΥΤΟΚΤΟΝΕΙ
Με άλλα λόγια, είναι καταραμένοι.
Στον Ιούλιο Καίσαρα, ο Κάσσιος λέει στον Βρούτο...
Το σφάλμα, αγαπητέ Βρούτε,
δεν είναι στα αστέρια μας, αλλά σ' εμάς, που είμαστε υποτακτικοί.
Εκείνη την περίοδο, δύο ιδέες έφεραν επανάσταση στον κόσμο...
και τη θέση της Αστρολογίας σε αυτόν.
Σε όλη την ιστορία, οι άνθρωποι θεωρούσαν ότι ήμασταν το κέντρο του σύμπαντος.
Τότε, επιστήμονες, όπως ο Γαλιλαίος,
απέδειξαν ότι είμαστε σε τροχιά γύρω από τον Ήλιο.
Η ιδέα της αστρολογίας ότι όλα είναι
συνδεδεμένα με τα ανθρώπινα όντα, διαταράχθηκε.
Η Αστρολογία ως τομέας μελέτης δεν χάθηκε σε μια νύχτα.
Ακόμη κι ο Γαλιλαίος έκανε ωροσκόπια για την οικογένειά του
ή για τους πλούσιους πελάτες τους για να βγάζει τα προς το ζην.
Αλλά μετά ήρθε η πραγματική σφαλιάρα.
Η ΕΠΙΣΤΗΜΟΝΙΚΗ ΜΕΘΟΔΟΣ
Τον 17ο αιώνα, είχαμε ριζοσπαστικές επιστημονικές ανακαλύψεις.
Η βαρύτητα. Το φάσμα του φωτός.
Ότι το αίμα μας έρεε μέσα σε φλέβες.
Και εφηύραμε τηλεσκόπια που μας επέτρεψαν να ανακαλύψουμε νέους φυσικούς δορυφόρους.
Κι αρχίσαμε να αναπτύσσουμε ένα σύστημα για να διαπιστώσουμε τι ήταν αληθές.
Έκανες υπόθεση, τη δοκίμαζες,
και προσπαθούσες να αναπαράγεις τα αποτελέσματα.
Αν κάτι δεν μπορούσε να ελεγχθεί επιστημονικά, δεν ήταν επιστήμη.
Η μελέτη των πλανητών και των αστεριών...
πέρασε το τεστ.
Μα όχι κι η πρόβλεψη του πως επηρέαζαν τα γεγονότα στον κόσμο.
Η Αστρολογία κι η Αστρονομία χώρισαν για πάντα.
Στη Δύση, η Αστρολογία ήταν εκτός μόδας για εκατοντάδες χρόνια
μέχρι την εφεύρεση της στήλης ωροσκοπίου.
ΓΕΝΝΗΘΗΚΕΣ ΟΚΤΩΒΡΗ;
Το 1930,
μια εφημερίδα του Λονδίνου δημοσίευσε στήλη του Αστρολόγου Αρ Έιτς Νέιλορ
για τη γέννηση της πριγκίπισσας Μαργαρίτας.
ΤΙ ΠΡΟΒΛΕΠΟΥΝ ΤΑ ΑΣΤΡΑ ΓΙΑ ΤΗ ΝΕΑ ΠΡΙΓΚΙΠΙΣΣΑ
Έγραψε ότι η πριγκίπισσα μεγαλώνοντας θα έχει, όπως είπε,
"περιφρόνηση περιορισμού",
το οποίο φερόταν να είναι αληθές.
Επίσης προέβλεψε πως όταν η πριγκίπισσα θα ήταν σχεδόν επτά ετών,
θα υπήρχαν γεγονότα μεγάλης σημασίας στη βασιλική οικογένεια.
Όλως παραδόξως, λίγο πριν η Μαργαρίτα γίνει επτά...
ΒΑΣΙΛΙΑΣ ΕΔΟΥΑΡΔΟΣ Ζ'
ο θείος της άφησε τον θρόνο στον πατέρα της.
Μου είναι αδύνατo...
να κουβαλήσω το βαρύ φορτίο της ευθύνης.
ΣΤΕΨΗ ΤΟΥ ΓΕΩΡΓΙΟΥ ΣΤ', 1937
Έτσι η μεγαλύτερή της αδερφή έγινε η επόμενη διάδοχος.
Η Βασίλισσα Ελισάβετ.
Μετά από αυτήν την πρόβλεψη...
ΤΙ ΠΡΟΒΛΕΠΟΥΝ ΤΑ ΑΣΤΡΑ
η εφημερίδα έδωσε στον Νέιλορ, τακτική στήλη.
Μα αντί να γράφει για τη βασιλεία και τα γεγονότα του κόσμου,
άρχισε να φτιάχνει ωροσκόπια για τους αναγνώστες
με βάση το ζώδιο τους.
ΤΟ ΩΡΟΣΚΟΠΙΟ ΣΟΥ
Η ιδέα καθιερώθηκε και σε άλλες εφημερίδες.
ΩΡΟΣΚΟΠΙΟ ΓΙΑ ΑΥΡΙΟ
Σχεδόν καμία εθνική εφημερίδα δεν πάει στο τυπογραφείο σήμερα,
χωρίς σελίδα με ωροσκόπιο.
Υπήρχε άλλη μία νέα μόδα εκείνη την εποχή που έδωσε ώθηση στην Αστρολογία.
Ξαπλώνει σε καναπέ και ενθαρρύνεται να αφήσει
τον νου του να περιπλανηθεί ελεύθερα.
Η ψυχανάλυση.
Ένας από τους ιδρυτές της ψυχανάλυσης ήταν ο Καρλ Γιουνγκ.
ΚΑΡΛ ΓΙΟΥΝΓΚ, 1875-1961
Δεν είμαστε του σήμερα ή του χθες.
Είμαστε άπειρης ηλικίας.
Ο Γιουνγκ έκανε δημοφιλή την ιδέα των τύπων προσωπικότητας.
ΨΥΧΟΛΟΓΙΚΟΙ ΤΥΠΟΙ ΤΟΥ ΚΑΡΛ ΓΙΟΥΝΓΚ
Κι οι ιδέες του ενέπνευσαν τεστ προσωπικότητας όπως το Μάιερς-Μπριγκς.
Που, ακόμη και σήμερα, μεγάλες εταιρείες κάνουν στους εργαζομένους τους.
Ο Γιουνγκ μελετούσε επίσης με πάθος την Αστρολογία.
Όπως έγραφε στην αλληλογραφία του με τον Σίγκμουντ Φρόιντ:
Τα απογεύματά μου περιλαμβάνουν κατά ένα μεγάλο μέρος Αστρολογία.
12 ΙΟΥΝΙΟΥ 1911
Τολμώ να πω ότι μια μέρα μπορεί να ανακαλύψουμε στην Αστρολογία
πολλή γνώση που διαισθητικά
προβάλλεται στους ουρανούς.
Κι έπειτα, τέλη της δεκαετίας του '60, μπήκαμε σε μια νέα εποχή.
Ίσως την έχετε ακούσει.
Αυτή είναι η αυγή της Εποχής του Υδροχόου
ΕΠΟΧΗ ΤΟΥ ΥΔΡΟΧΟΟΥ
Επίσης γνωστή ως το Κίνημα Νέας Εποχής.
Οι Fifth Dimension τραγούδησαν ότι η αγάπη ήταν στα αστέρια.
Και δεν ήταν οι μόνοι.
Σκορπιοί, Παρθένοι, Υδροχόοι
Ψάχνουν για ζώδιο Που ταιριάζει με το δικό τους
Δεν μπορούμε να αφήσουμε την Αστρολογία Να χαρτογραφήσει τη μοίρα μας
Κανείς δεν έκανε δημοφιλή την Αστρολογία την εποχή του Υδροχόου
όπως η Λίντα Γκούντμαν στο βιβλίο της, Sun Signs, του 1968.
Ήταν το πρώτο βιβλίο Αστρολογίας που έγινε μπεστ σέλερ των New York Times.
Συνολικά, το βιβλίο της πούλησε περισσότερα από 30 εκατομμύρια αντίτυπα
και μεταφράστηκε σε 15 γλώσσες.
Το βιβλίο υποσχόταν να βοηθήσει στην ερμηνεία κρυμμένων ονείρων,
κρυφών ελπίδων και αληθινών χαρακτήρων,
κατανοώντας τα ζώδια των άλλων ανθρώπων.
Γράφοντας ότι τα ζώδια θα σου αλλάξουν, κυριολεκτικά ,τη ζωή.
Το βιβλίο περιέγραφε αυτό που όλοι αναγνωρίζουμε σήμερα
ως την προσωπικότητα του ζωδίου μας.
Μπόρεσε να μεταδώσει τόσες πολλές απίστευτες πληροφορίες.
Νομίζω ότι έκανε πιο δημοφιλή την ιδέα των ζωδίων.
Η Αστρολογία γίνεται όλο και πιο δημοφιλής στις ΗΠΑ.
Περισσότεροι από 180 διακεκριμένοι επιστήμονες
έχουν αποφασίσει να μιλήσουν ανοιχτά για το θέμα.
Μια ομάδα επιστημόνων και λογίων απέστειλε επιστολές σήμερα
ζητώντας όλες οι εφημερίδες να τυπώνουν μια προειδοποίηση
στις στήλες Αστρολογίας τους.
Λέει "Η αστρολογική πρόβλεψη που ακολουθεί
πρέπει να διαβαστεί μόνο για ψυχαγωγία.
Τέτοιες προβλέψεις δεν έχουν καμία αξιόπιστη βάση
στην επιστημονική πραγματικότητα".
Ο πρώην επικεφαλής προσωπικού του Λευκού Οίκου, Ντόναλντ Ρίγκαν,
γράφει στο προσεχές βιβλίο του ότι ο Πρόεδρος και η Κυρία Ρίγκαν
κάποιες φορές συμβουλεύονται Αστρολόγους όταν είναι να πάρουν δύσκολες αποφάσεις.
Στη δεκαετία του '80, καλούσες ένα νούμερο για να πάρεις κοσμική καθοδήγηση.
Όλοι αναρωτιόμαστε τι μας περιμένει την κάθε μέρα.
Τι μας επιφυλάσσει το μέλλον.
Πηγαίνετε σε τυφλά ραντεβού ή συνεντεύξεις για δουλειά την Πέμπτη.
Αυτή είναι η πιο τυχερή μέρα της βδομάδας. Είναι η μέρα του Δία.
Αν καλέσετε στο 1-9-7-6-1-9-7-6, θα απαντήσω εγώ, ο Ντάριλ Μαρτίνι,
το Κοσμικό Ψωμάκι.
Σκεφτείτε το σαν μαντική τέχνη.
ΣΑΜ ΡΕΪΝΟΛΝΤΣ, ΑΣΤΡΟΛΟΓΟΣ
Είναι σίγουρα περισσότερο τέχνη παρά επιστήμη.
Για παράδειγμα, τα ζώδιά μας δεν είναι καν σωστά πια.
Στα πάνω από 2.000 χρόνια από τότε που δημιουργήθηκαν τα ζώδια,
η Γη έχει γείρει.
Οπότε, το ζώδιό σας έχει μετατοπιστεί,
και τεχνικά υπάρχει 13ο ζώδιο που λέγεται Οφιούχος.
Ρωτήστε τους Αστρολόγους για τα επιστημονικά επιχειρήματα,
π.χ. στη μεγαλύτερη σύσκεψη Αστρολογίας στον κόσμο...
ΣΥΝΕΔΡΙΟ ΑΣΤΡΟΛΟΓΙΑΣ ΣΙΚΑΓΟ 2018
και θα κάνουν τους αδιάφορους.
Δεν με νοιάζει. ΤΖΕΣΙΚΑ ΛΑΝΙΑΝΤΟΥ ΑΣΤΡΟΛΟΓΟΣ/ΜΕΝΤΙΟΥΜ
Δεν έχω να αποδείξω τίποτα σε κανέναν.
Χρησιμοποιώ εργαλεία όταν δουλεύουν, κι όταν δεν δουλεύουν, δεν τα χρησιμοποιώ.
Η επιστημονική κοινότητα για την ακρίβεια...
ΝΤΕΪΒΙΝΤ ΠΑΛΜΕΡ "THE LEO KING" ΑΣΤΡΟΛΟΓΟΣ/DJ
το βλέπει μόνο από τη δική της οπτική.
Ίσως η Αστρολογία δεν ταιριάζει...
ΝΑΝΤΙΑ ΣΑ, ΑΣΤΡΟΛΟΓΟΣ
με τον σύγχρονο ορισμό της επιστήμης.
Αυτό δεν σημαίνει ότι δεν έχει μεγάλη αξία στις ζωές των ανθρώπων.
Οι μελέτες δείχνουν ότι ισχύει αυτό.
Ότι οι άνθρωποι που νιώθουν να έχουν λιγότερο έλεγχο της ζωής τους
στρέφονται περισσότερο στην Αστρολογία
και βλέπουν τους εαυτούς τους περισσότερο στα ωροσκόπιά τους.
Κι ότι η θετική προοπτική που παίρνεις από την ανάγνωση ωροσκοπίου
μπορεί να σε κάνει να αποδόσεις καλύτερα σε τεστ γνωστικής και δημιουργικότητας.
Κι αυτό γιατί κάτι δεν χρειάζεται να 'ναι αληθινό για να έχει αληθινή δράση.
PLACEBO
Λέγεται φαινόμενο Placebo.
Η πίστη σε κάτι μπορεί να είναι αρκετή.
Κι αυτό έχει αποδειχθεί από την επιστήμη.
Μελέτες έχουν δείξει πως όταν ο ασθενής γνωρίζει ότι παίρνει ψεύτικο χάπι
αντί για το αληθινό, και πάλι λειτουργεί.
Και πολύς κόσμος πιστεύει το ωροσκόπιό του λόγω ενός άλλου ψυχολογικού φαινομένου.
Ο λόγος που ο κόσμος βλέπει τον εαυτό του τόσο εύκολα...
ΣΤΟΥΑΡΤ ΒΑΪΖ ΚΑΘΗΓΗΤΗΣ ΨΥΧΟΛΟΓΙΑΣ
στο ωροσκόπιό του,
είναι επειδή το άτομο θέλει να δει τον εαυτό του σε αυτά.
Το άτομο γίνεται συνεργός
στο ταίριασμα του εαυτού του με το ωροσκόπιο.
Αυτό λέγεται φαινόμενο Μπάρνουμ.
Ονομάστηκε από τον διάσημο σόουμαν τσίρκου, Π.Τ. Μπάρνουμ.
Π. Τ. ΜΠΑΡΝΟΥΜ, 1810-1891
Είναι βασισμένο σε μελέτη του 1949,
στην οποία δόθηκαν προφίλ προσωπικότητας σε 39 σπουδαστές
και τους είπαν ότι βασίζονταν σε ψυχολογική εξέταση.
Αλλά όλα τα προφίλ ήταν στην πραγματικότητα πανομοιότυπα.
Και περιέγραφαν γενικά χαρακτηριστικά όπως...
"Η σεξουαλική προσαρμογή σου έχει δημιουργήσει προβλήματα για σένα".
Όλοι εκτός από έναν, είπαν ότι συμφωνούσαν με τα χαρακτηριστικά που τους περιέγραφαν.
Το φαινόμενο Μπάρνουμ λέει ότι, βασικά,
όλοι βλέπουν τους εαυτούς τους σε κάθε ωροσκόπιο που τους παρουσιάζεται.
Oι περιγραφές στα ωροσκόπια συνήθως είναι πολύ διφορούμενες
Και τείνουν να είναι λίγο-πολύ θετικές.
Όπως το να συμβουλεύεις έναν Υδροχόο ότι...
"Η διατήρηση αρνητικών συναισθημάτων θα θολώσει τη διαίσθησή σου".
Ή ότι ένας Ταύρος...
δεν πρέπει να καταπιάνεται με τις λεπτομέρειες,
γιατί "πρέπει να συγκεντρωθείς στη μεγαλύτερη εικόνα".
Κι ότι κι αν θέλει ένας άνθρωπος από μια στήλη ωροσκοπίου,
μπορεί μάλλον να το βρει...
στο διαδίκτυο.
Είμαι η ιδρυτής του astrologyzone.com.
ΣΟΥΖΑΝ ΜΙΛΕΡ, ΑΣΤΡΟΛΟΓΟΣ
Η Σούζαν Μίλερ άρχισε να γράφει ωροσκόπια διαδικτυακά το 1995.
Ήθελαν μια καθημερινή μικρή στήλη για γυναίκες.
Κι είπα όχι.
Θα γράφω πολλά και με λεπτομέρειες ώστε ο κόσμος να έρχεται συνέχεια.
Και εκατομμύρια άνθρωποι ανά τον κόσμο το κάνουν.
Είναι τόσο φανατικοί που αν η Μίλερ αργήσει να δημοσιεύσει,
κάτι που συνηθίζει,
οι οπαδοί της εξεγείρονται στο διαδίκτυο.
Νομίζω ότι το ίντερνετ είναι πραγματικά αυτό που έκανε την Αστρολογία
πολύ πιο δημοφιλή.
Νομίζω ότι ο κόσμος πάντα θέλει να μαθαίνει για το μέλλον.
Αυτό είναι...
ενσωματωμένο στο DNA μας.
Το πρόβλημα είναι...
ότι έχουμε δημοκρατία και ο καθένας μπορεί να λέει ότι είναι Αστρολόγος τώρα.
Το ίντερνετ έχει κατακλυστεί
με τόσες πολλές Αστρολογίες κι Αστρολόγους.
Το έχει κάνει πολύ πιο προσβάσιμο.
Είναι μόνο λόγια. Αυτό είναι το θέμα με τους Παρθένους, ενίοτε.
Ο Ουρανός έχει περάσει στον Ταύρο...
Ο Ήλιος στους Διδύμους είναι η ταυτότητά σου...
Από το 2016 έως το 2017,
οι θεάσεις των βίντεο Αστρολογίας στο Youtube αυξήθηκαν κατά 62 τοις εκατό.
Στο Facebook αυξήθηκαν κατά 116 %.
Και στο Twitter υπήρξε περίπου 300% αύξηση δραστηριότητας.
Παιδιά, τώρα είστε σε μέρος, όπου μπορείτε να εκδηλωθείτε.
Τα εμπόδια έχουν ξεπεραστεί.
Το σύμπαν σάς περιμένει.
Νομίζω ότι η μεγάλη απήχηση της Αστρολογίας,
ακόμη και στην εποχή της επιστήμης, ακόμη και μεταξύ μορφωμένων ανθρώπων,
προέρχεται από το γεγονός ότι προσφέρει κάτι
που δεν μπορείς εύκολα να βρεις σε άλλα μέρη.
Για παράδειγμα, μπορεί να προσφέρει ένα είδος πνευματικότητας
για ανθρώπους που δεν την βρίσκουν στην παραδοσιακή θρησκεία.
Οι έρευνες δείχνουν ότι οι Αμερικανοί είναι λιγότερο θρήσκοι,
αλλά πιο πνευματικοί από ποτέ.
ΠΝΕΥΜΑΤΙΚΟΤΗΤΑ ΚΑΙ ΘΡΗΣΚΟΛΗΨΙΑ ΣΤΙΣ ΗΠΑ
Η Αστρολογία ενδείκνυται γι' αυτό.
Είναι προσωπική, επειδή παίρνεις το προσωπικό σου ωροσκόπιο και χάρτη.
Και με αυτόν τον τρόπο, μπορεί να κάνει κάτι διαφορετικό
από ό,τι μια παραδοσιακή θρησκεία, όπου είσαι ένας σε ένα μεγάλο κοπάδι.
Αλλά νομίζω ότι μια άλλη πλευρά της μαντικής φύσης
έχει να κάνει με την ιδέα
της επίτευξης ή της κατανόησης του θεϊκού.
Είτε τους θεωρούμε πολλούς Θεούς,
είτε έναν Θεό,
είτε ένα μεγάλο μυστήριο...
Οτιδήποτε μας βγάζει από...
αυτό που σκεφτόμαστε ως την εύθραυστη φύση μας.
Ο κόσμος επικοινωνεί μαζί μου για...
το πότε να παντρευτεί, για χωρισμούς, για τον καρκίνο,
για την απώλεια δουλειάς, ελπίδας και πίστης στη ζωή,
για την αντιμετώπιση του πιο ακραίου πόνου
που έχουν γνωρίσει και δεν ξέρουν πώς να τον υπομείνουν.
Πρέπει να έχεις πίστη...
ότι τα άσχημα πράγματα που σου συνέβησαν...
μπορούν να έχουν καλά αποτελέσματα.
Όσο πιο πολύ μελετώ Αστρολογία,
τόσο πιο πολύ συνειδητοποιώ ότι το σύμπαν είναι με το μέρος σου.
Κι η Αστρολογία απηχεί στον πόθο να βρεις
ένα μικρό μέρος σε ένα αχανές σύμπαν.
Ακόμη κι αν δεν είμαστε το κέντρο αυτού.
Οι αστερισμοί, οι οποίοι πριν σχεδιάζονταν στο εσωτερικό μιας σφαίρας,
που περιστρεφόταν γύρω από τη Γη,
τώρα ξαφνικά γίνονται
αστέρια που είναι διασκορπισμένα παντού
σε ένα τεράστιο, άπειρο σύμπαν.
Κι έτσι για να δούμε τη Ζώνη του Ωρίωνα
προβάλλουμε τους εαυτούς μας
σε μια πραγματικότητα που είναι στ' αλήθεια αρκετά χαοτική.
Ο Ωρίωνας δεν είναι εκεί έξω.